KRIZNI PLAN PRIPRAVNOSTI



***JU OŠ "Behaudin Selmanović", Sarajevo***

Viteška 6

71000 Sarajevo

Bosna i Hercegovina

tel: 00387 33 780 020

tel/fax: 00387 33 674 376

*www.osbs.edu.ba*

e-mail: *os.bs@bih.net.ba*

za postupanje nadležnih institucija u Kantonu Sarajevo

u cilju poduzimanja mjera zaštite učenika i radnika od zaraznih bolesti, tj.krize vezane za pojavu novog Koronavirusa, Covid-19

Sarajevo, juni 2020. godine

S A D R Ž A J

* UVOD
* KAKO SE ŠIRI COVID-19
* JEDNOSTAVNI NAČINI SPRIJEČAVANJA ŠIRENJA COVID-19 NA RADNIM MJESTIMA
* CILJ
* KOORDINACIJA NA NIVOU KANTONA SARAJEVO
* KOMUNIKACIJA O RIZIKU
* NADZOR
* MJERE PREVENCIJE ZA RADNIKE I POSJETIOCE ŠKOLE
* PODACI O TRENUTNOJ EPIDEMIOLOŠKOJ SITUACIJI
* PRIMJENA STANDARDNIH MJERA OPREZA ZA RADNIKE
* UNUTRAŠNJA ORGANIZACIJA RADA ZA VRIJEME VANREDNIH MJERA - VANREDNOG STANJA
* VANNASTAVNE AKTIVNOSTI, KORIŠTENJE SPORTSKE DVORANE
* OPERATIVNI TIM
* NAPOMENA : SVE MJERE I PREPORUKE SE MOGU MIJENJATI U OVISNOSTI OD RAZVOJA SITUACIJE
* KAKO BITI KONTUIRANO INFORMISAN ?!

UVOD

Svjetskoj zdravstvenoj organizaciji je 31. decembra/prosinca 2019. godine prijavljeno grupiranje ljudi oboljelih od upale pluća nepoznatog uzroka u gradu Wuhan, provincija Hubei u Kini. Pacijenti su pokazivali simptome povišene tjelesne temperature, otežanog disanja, a bolest je dijagnosticirana kao virusna upala pluća.

Identificiran je novi koronavirus (COVID-19) koji prije nije izazivao bolest kod ljudi.

Nakon toga, započela je epidemija koja je zahvatila i druge dijelove Kine, a identificiraju se i slučajevi izvan Kine, u nekoliko zemalja Azije, ali i u Australiji, Europi i Sjevernoj Americi. Prvi slučajevi u Evropi potvrđeni su u Francuskoj 24. januara 2020. godine. Situacija se mijenja svakodnevno, a podatke o broju slučajeva globalno možete pratiti na web stranici Svjetske zdravstvene organizacije (www.who.int).

Prenos virusa sa čovjeka na čovjeka je potvrđen, ali je potrebno još informacija kako bi se u potpunosti shvatio način prijenosa infekcije.

Generalni direktor SZO je 30. januara 2020. godine proglasio epidemiju novog koronavirusa vanrednim javnozdravstvenim događajem od međunarodnog značaja. Dan poslije, u skladu sa Zakonom o zdravstvenoj zaštiti, formiran je Krizni štab/stožer Federalnog ministarstva zdravstva za poduzimanje mjera zaštite stanovništva od novog koronavirusa (2019-nCoV).

Slika 1. Zemlje, teritoriji i područja s prijavljenim potvrđenim slučajevima COVID-19, 25.2.'20.

IZVOR: Preuzeto iz Zavoda za javno zdravstvo Federacije BiH

Slijedeći upute nadležnih, resoronog Ministarstva za obrazovanje, nauku i mlade KS, Kriznog štaba,

KAKO SE ŠIRI COVID-19

Kada osoba koja ima COVID-19 kašlje, kiše ili priča, oslobađa respiratorne kapljice. Većina ovih kapljica pada na najbliže površine i predmete kao što su radne površine, tolovi ili telefoni. Ljudi se mogu zaraziti sa COVID-19 dodirivanjem kontaminiranih površina ili predmeta kada nakon toga dodiruju svoje oči, nos, ili usta. Ako stoje unutar jednog metra udaljenosti od osobe koja ima virus COVID-19, mogu se zaraziti udisanjem kapljica koje su izbačene njihovim kašljem, kihanjem ili pričanjem. Većina osoba inficiranih sa COVID-19 ima blago izražene simptome i oporavljaju se. Međutim, u nekim slučajevima oboljenje može biti ozbiljnijeg oblika i zahtjeva bolnički tretman. Starije osobe, i osobe koje imaju oslabljeni imuni sistem, kronične bolesti kao što su dijabetes, srčane ili plućne bolesti, podložniji su mogućnosti da dobiju teži oblik ove bolesti.

JEDNOSTAVNI NAČINI SPRIJEČAVANJA ŠIRENJA COVID-19 NA RADNIM MJESTIMA

Mjere koje treba poduzeti :

Osigurati da su na radnom mjestu sve površine čiste i higijenski ispravne. Koristiti dezinfekcijska sredstva na bazi alkohola (minimalno 70%).

* Najmanje tri puta dnevno čistiti dodirne tačke u kao što su ručke na vratima, ručke na prozorima, slavine u toaletima i kuhinjama, tipke vodokotlića, daljinske upravljače, prekidače za struju, zvona na vratima, te druge dodirne površine koje koristi veći broj osoba.
* Dodirivanje kontaminiranih površina od strane uposlenika i klijenata je jedan glavnih od načina širenja COVID-19 virusa.
* Najmanje dva puta dnevno čistiti sve dodirne površine: radne površine, pametne i druge telefone, laptope, tastature i kompjutere u skladu s uputama za korisnike.
* Prostorije za sastanke, edukacije i druge prostore gdje se okuplja veći broj osoba očistiti nakon svakog sastanka.
* Staviti sredstava za dezinfekciju ruku na vidljiva mjesta, posebno na ulazima u školu i na mjesta gdje ljudi imaju manje mogućnosti redovno prati ruke. Osigurati da se ova sredstva redovno nadopunjavaju.
* Za pranje ruku u toaletima osigurajti tekuću vodu i sapun, kao i papirne ubruse za jednokratnu upotrebu.
* Postaviti kante za otpatke s poklopcima za sigurno odlaganje iskorištenih papirnih ubrusa i drugog otpada u toaletima i drugim prostorijama.
* Uputstvo o pravilnom pranju ruku postaviti na vidljivom mjestu u toaletu. Uputstvo možete pronaći na ovom linkovima:

<https://www.zzjzfbih.ba/covid-19/>

<http://fmoh.gov.ba/index.php/novosti-iz-ministarstva/519-novi-koronavirus-2019-ncov>

* Koristiti telefone, video-konferencije i internet za poslovanje što je vise moguće kao zamjenu za sastanke.
* Kada su sastanci neophodni, organizirati ih u što većim prostorijama, te ostavite dovoljan razmak (1-2 metra) između osoba.
* Izbjegavati rukovanje te podsticati održavanje distance od najmanje 1 metar tokom razgovora.
* Redovno, najmanje dva puta dnevno, provjetravati sve prostorije.
* Promovirati pravilno i redovno pranje ruku od strane uposlenika, partnera i klijenata.
  + Postaviti postere koji promoviraju pranje ruku.
* Promovirati dobru respiratornu higijenu u radnim prostorima
  + Postaviti postere koji promoviraju respiratornu higijenu (kašljite i kišite u unutarnju stranu lakta ili maramicu koju odmah nakon upotrebe treba baciti) Kombiniranje ovih sa drugim mjerama komunikacije brifinzi na sastancima, informiranje internim komunikacijskim kanalima i sl.
* Redovno obavještavati vaše uposlenike, partnere i klijente da svaka osoba koja ima čak i blagi kašalj ili nisku temperaturu (37.3 C ili više) mora ostati kući.

Kući trebaju ostati (ili raditi od kuće) i u slučaju kada uzimaju lijekove kao što su paracetamol/acetaminophen, ibuprofen ili aspirin, koji mogu prikriti simptome infekcije.

* + Nastavite komunicirati i promovirati poruke o tome da ljudi trebaju ostati kući čak i kada imaju blage simptome virusa COVID-19.
  + Postaviti postere sa porukama na vašim radnim mjestima. Kombinirati ove mjere sa drugim komunikacijskim kanalima koji su uobičajeni na vašem radnom mjestu ili načinu poslovanja.
  + Uputstvo za reguliranje privremene spriječnosti za rad možete pronaćina ovom linku: <http://fmoh.gov.ba/index.php/novosti-iz-ministarstva/519-novi-koronavirus-2019-ncov>

CILJ

* Identificirati, izolirati i zbrinuti rane slučajeve infekcije novog koronavirusa (COVID-19).
* Ograničiti sekundarnu infekciju radnicima i među bliskim kontaktima, i spriječiti događaje koji bi doveli do ubrzanja prijenosa.
* Preventivno djelovati na sve korisnike JU OŠ “ Behaudin Selmanović”

KOORDINACIJA NA NIVOU KANTONA SARAJEVO

* Krizni stožer Federalnog ministarstva zdravstva
* Krizni stožeri kantonalnog ministarstava civilne zaštite
* Ministarstvo za obrazovanje, nauku i mlade Kantona Sarajevo
* Civilna zaštita Općine Novi Grad Sarajevo

KOMUNIKACIJA O RIZIKU

* Svakodnevno provoditi brzu, redovnu i transparentnu komunikaciju kroz postojeću komunikacijsku mrežu (ministarstva zdravstva, zavodi za javno zdravstvo).
* Redovno ažurirati školsku web-stranicu zavoda za javno zdravstvo
* Redovno pratiti web-stranicu zavoda za javno zdravstvo

NADZOR

Uspostaviti:

* Aktivno pronalaženje slučajeva u široj zajednici
* Aktivno pronalaženje slučajeva među učenicima
* Aktivno pronalaženje slučajeva u kolektivu

MJERE PREVENCIJE ZA RADNIKE I POSJETIOCE ŠKOLE

* Koristiti zaštitnu masku pri ulasku u školsku zgradu
* Obavezno uraditi dezinfekciju ruku, kao i nogu na dezobarijeri
* Često prati ruke sapunom i vodom najmanje 20 sekundi. Ako sapun i voda nisu dostupni, koristite sredstvo za pranje ruku na bazi alkohola (ANEKS 4 - 6);
* Pridržavati se svih mjera i uputa u poglednu socijalne distance, boravka više osoba u jednoj prostoriji, obaveznog nošenja maski u zatvorenom prostoru
* Izbjegavati diranje očiju, nosa i usta neopranim rukama;
* Očistiti i dezinficirati okolne predmete i površine.

PODACI O TRENUTNOJ EPIDEMIOLOŠKOJ SITUACIJI

* Podatke pronaći na web-stranici:
* https://www.zzjzfbih.ba/
* https://www.fmoh.gov.ba/index.php/novosti-iz-ministarstva/519-novi-korona virus-2019-ncov

PRIMJENA STANDARDNIH MJERA OPREZA ZA RADNIKE

- Maksimalno pooštriti mjere pridržavanja uputa , socijalne distance, lične higijene

- Oprema za ličnu zaštitu: tačno i konzistentno korištenje zaštitne opreme i adekvatna

higijena ruku pomaže smanjenju širenja patogena.

* Osigurati da se procedure čišćenja i dezinfekcije slijede ispravno i konzistentno, temeljito čišćenje svih dodirnih površina, opreme, uređaja, tri puta u toku jedne smjene
* Osigurati čišćenje okolišnih površina sa vodom i deterdžentom i primjena uobičajenih mjera dezinfekcije i primjena adekvatnih procedura.

UNUTRAŠNJA ORGANIZACIJA RADA ZA VRIJEME VANREDNIH MJERA - VANREDNOG STANJA

U slučaju proglašenja Vanrednog stanja ili uvođenja vanrednih mjera od strane nadležnih organa, neophodno je prekinuti redovni nastavni proces i nastavu organizovati na daljinu, putem IT.

Samim tim je potrebna unutrašnja reorganizacija radnih obaveza, dolazaka na posao. Sve aktivnosti oko dolaska u školu treba svesti na minimum.

* Nastavno osoblje prelazi na rad od kuće i sve aktivnosti oko realizacije nastave izvode putem online.

Putem platforme i vibera, uspostavljaju komunikaciju sa roditeljima i učenicima, prate upute od strane nadležnog ministarstva u pogledu nastavnih sadržaja, evidencije, saradnje sa roditeljima, ocjenjivanja. Razredne starješine i voditelji odjeljenja evidentiraju stanje opreme kod učenika, dostupnost nastavi i o tome izvještavaju direktora škole.

* Osoblje škole, domari, higijeničarke, noćni čuvari prelaze na vanredni režim rada, u školi se uspostavlja samo dežura i pravi se takav raspored dolaska na posao, da svi budu podjednako opterećeni i ravnomjerno angažovani u realizaciji svojih obaveza.
* Menadžment škole svodi aktivnosti na minimum, tek toliko da se obezbjedi normalno funkcionisanje škole, direktor, sekretar, pedagog, bibilotekar prave raspored dolazaka na posao tako da je škola pokrivena u smislu administrativnih poslova.

VANNASTAVNE AKTIVNOSTI, KORIŠTENJE SPORTSKE DVORANE

Za vrijeme trajanja vanrednog stanja- vanrednih mjera, sve vannastavne aktivnosti u školi, kao i aktivnosti u sportskoj sali se obustavljaju-prekidaju. Sa svim klubovima napraviti rješenje o raskidu Sporazuma o korištenju sale u pogledu održavanja treninga, utakmica, susreta.

Odmah po obustavi svih aktivnosti u sportskoj Sali, obavezno uraditi generalnu dezinfekciju, deratizaciju i dezinsekciju sale, mokrih čvorova, svlačionica, prostorije za opremu.

Sportska sala se ne koristi do konačne odluke o prestanku zabrane, a po početku korištenja i nastavka aktivnosti, sve trenere i voditelje klubova, upoznati sa obavezom pridržavanja svih mjera bezbjednosti, socijalne distance, obavezne dezinfekcije ruku i nogu.

OPERATIVNI TIM

Na osnovu Odluke Federalnog Kriznog štaba, naloženo je da sve Javne ustanove na Kantonu Sarajevo imaju Plan mjera i aktivnosti u cilju zaštite od Covid-a 19, te da formiraju svoje operativne timove za vrijeme trajanja pandemije.

Obaveza članova kriznog štaba jeste da:

* nadgleda stanje sigurnosti i bezbjedosti učenika, radnika i svih zaposlenika za vrijeme održavanja nastave,
* da vrši nadzor nad primjenom naloženih zaštitnih mjera, primjenom sredstava za higijenu, stanja čistoće prostorija, njihovom provjetravanju,
* osigura da se svi prisutni u prostorijama škole pridržavaju predloženih mjera i uputa u pogledu korištenja zaštitne maske, držanja distance,
* Daje smjernice i upute u cilju otklanjanja nedostataka,
* Daje smjernice i upute s ciljem poboljšanja postojećih mjera,

Za članove kriznog štaba JU OŠ „Behaudin Selmanović“ imenovani su :

* Alagić Mehmed, nastavnik vjeronauke, sindikalni povjerenik ,
* Dučić Sanela, prof. razredne nastave i nastavnica Hemije,
* Trnka Edita, prof. razredne nastave.

NAPOMENA : SVE MJERE I PREPORUKE SE MOGU MIJENJATI U OVISNOSTI OD RAZVOJA SITUACIJE.

KAKO BITI KONTUIRANO INFORMISAN:

* Najnovije informacije SZO o područjima širenja COVID-19 dostupne su na: <https://www.who.int/emergencies/diseases/novel-coronavirus-2019/situation-reports/>
* Upute SZO o COVID-19 dostupne na:

<https://www.who.int/emergencies/diseases/novel-coronavirus-2019><https://www.epi-win.com/>

* Informacije o aktuelnoj epidemiološkoj situaciji i preporukama na području Federacije BiH možete pronaći na internet stranicama Federalnog ministarstva zdravstva i Zavoda za javno zdravstvo Federacije BiH: [www.fmoh.gov.ba](http://www.fmoh.gov.ba) i [www.zzjzfbih.ba](http://www.zzjzfbih.ba)

Sarajevo, juni 2020. Direktor škole :

Jasmin Marevac , prof.